La Poblla de Fantova

Iste articlo tracta sobre La Poblla de Fantova. Ta atros emplegos d'o toponimo La Puebla se veiga La Puebla (desambigación).

La Poblla de Fantova (oficialment en castellano La Puebla de Fantova, en catalán La Pobla de Fontova) é un llugar de Ribagorza situau a'l nord-este de Graus, perteneixient a iste municipio. En 2018 la suya población yeba de 106 habitants.

Toponimia
El suyo nombre fa referencia a Fantova, que yeba un llugar mas gran y mas alto cuan apareixió el nuclio de La Poblla de Fantova.

Cheografía
Cheodesia
Bi ha un vértiz cheodesico a una altaria de 745 metros dende o livel d'a mar Fuella d'o vértiz cheodesico en o tozal a on se troba a ermita d'o lugar, a bels 150 m a o nord-este d'ella.

Hablla
En La Poblla s'hablla una variedat de l'aragonés baixorribagorzano con moltas influencias de Sobrarbe, que i han allegau pe'la vall de La Fueba que i é molto cerca, tanto é aixinas que La Poblla é de los pocos llugars de Ribagorza a none a prencipios d'el siglo XX se va documentar que se i usase lo preterito perfecto sintetico, que é tan tipico de l'aragonés de Sobrarbe y mes ta ponent tamé, pero que no s'asiente pas en Ribagorza. Igualment que pasa en La Fueba, en La Poblla y los llugars que tiene cerca, el preterito perfecto sintetico i coexiste con el perifrastico tipico de Ribagorza, y ixo é ben raro por astí en la comarca.

En 1905, Jean Joseph Saroïhandy se va trobar con esta hablla y va transcribre una pastorada tradicional que's i va sentir a los vecinos de La Poblla. Óscar Latas, Misión Lingüística de Jean J. Saroïhandy en el Alto Aragón, Ed. Xordica-Prensas Universitarias de Zaragoza, Billanueba de Galligo (Zaragoza, Aragón), 2005. ISBN 84-96457-06-0 
Un d'els rasgos mas sorprenents d'ixe texto ye, entre otras cosas, la presencia cuasi cheneral tamé de los participios remataus en -ato, como tamé se's va trobar en Perraruga. Este rasgo, que hasta que s'han puesto coneixer aquellos textos se teniban per excllusivos de l'aragonés central (Sobrarbe y Alto Galligo) pueden ebudeyar a cualsiquiera que s'heiga interesau per la situación de l'aragonés oriental, pos de bot contrebuyen a demostrar las teorías de que en oltros tiempos ixe rasgo, el de los participios, i heba estau mes estendiua de lo que se pensa. Se transcribe con la grafía que Saroïhandy i va empllegar:

Molimentos
 Illesia del sieglo XVI con elementos renaixentistas.
 Ermita de Sant Clement, romanica.
 Ermita de la Virchen de Laude, sieglo XVII.
 Castiello de Fantova.

Fiestas
Dedicatas a la virchen de Llagure (Laude como se conoix hoi), 8 de setiembre, feitas el penultimo cabo de semana d'agosto.

 Referencias 

Vinclos externos

 www.fantova.es.

*